 בע"ה , אלול  תשפ"ג                                                    ספטמבר 2023

**מצפן  מס'  1**

**נביא, לשון, היסטוריה**

כיתה ח' חט"ב דע"ת

שם התלמיד/ה: \_\_\_\_\_\_\_\_\_\_

***אמונה ומדע***

|  |  |  |
| --- | --- | --- |
| **מצפן 1**  **מס' משימה ומקור מידע** | **שאלות בסיס** | **שאלות עומק** |
| 1. **לשון  הבנת הנקרא**   **דיאלוג מקדים** עם הטקסט שיעזור לנו להבין אותו | עמ' 10–11 המהפכה המדעית קופרניקוס  תחילה ננסה לפענח את הטקסט **מבלי לקרוא אותו.**   1. א. האם הכותרת שקופה?  ב. מה אני לומדת מהכותרת?        ג. מהו תחום החיים שהטקסט עוסק בו?   1. מה תפקיד הכוכבית בתחתית העמוד? 2. קראו את שלוש כותרות המשנה (באדום), וכתבו כיצד הן קידמו את ההבנה של הכותרת ושל הטקסט עצמו (היעזרו בסעיפים הבאים):  א. מה הדעה המקובלת?        ב. מה הדעה החדשה?       ג. כיצד היא מתקבלת?   1. א. האם המידע בטקסט מהימן?  ב. לפי מה קבעתם זאת? ציינו 2 סיבות לקביעתכם (ת"ז של טקסט). | 5. קראו את הקטע המקדים (הצמוד לכותרת)  והסבירו כיצד הוא תורם להבנת הטקסט.  6. האם לדעתכם הוא נחוץ או שניתן להשמיטו? כתבו את דעתכם, ונמקו אותה |
| **2.  היסטוריה**  **המהפכה המדעית קופרניקוס**  עמ' 10 - 12 | שימו לב כמה חלקים יש בכל שאלה, היעזרו במילות השאלה וההוראה (סמנו אותן במדגש).  1. קראו את המידע תחת כותרת המשנה הראשונה בעמ' 10 וענו:  א. כתבו שתי שאלות שיש לכם על היקום.  ב. מהי התיאוריה הגאוצנטרית, ומהו יחס הכנסיה לתיאוריה זו.  2. הכינו ת"ז לקופרניקוס: מולדתו, שנות חייו, התמחותו המקצועית, כתביו.  3. כיצד מכונה התיאוריה המהפכנית שקופרניקוס גילה? מדוע היא נקראת כך? הסבירו את התאוריה שלו, פרטו.  4. כיצד התייחסה הכנסיה לגילוייו של קופרניקוס? ציינו שלושה צעדים שהכנסיה נקטה בעקבות כך.  5. מה עשו אנשי הכנסיה במאי 2010? מדוע? | 6. התבוננו בשתי התמונות  בעמ' 11 וכתבו איזו מן התמונות מציגה את התפיסה שהייתה מקובלת עד לגילויים המהפכניים של קופרניקוס במאה ה-16,  ואיזו מהן מציגה את התפיסה המהפכנית שהתפתחה כתוצאה ממחקריו? נמקו.  7. "בהתחלה התפרסמו הרעיונות המהפכניים של קופרניקוס רק בחוגים מצומצמים של חוקרים ולא חוללו שינויים בחייהם של בני התקופה" - מדוע? |
| **3.**  **לשון**  **מטא לשון -**  א. מילות קישור       ב. סימני פיסוק | **א**. בחלק זה נלמד כיצד מילות הקישור עוזרות לנו להבין את הטקסט.  **תחילה קראו את נספח 1**.   1. מה הקשר הלוגי שמציינת המילה  '**מכיוון ש**' (שורה 5 מהסוף)? 2. כתבו את המשפט מחדש (מ- 'מכיוון ש' עד 'שכתב'), החליפו את מילת הקישור במילה אחרת באותו קשר לוגי. 3. המילה '**ואולם**' (שורה 3 מהסוף) מציינת ניגוד. מהן שתי הדעות המנוגדות. כתבו משפט מסביר.   5. מה הקשר הלוגי שמציינת המילה 'לפיכך' (עמ' 11 שורה 2)?  **ב**. סימני הפיסוק - נתרגל אותם כפי שלמדנו בשנה שעברה. **תזכורת בנספח 2**  6. עמ' 10 - מה תפקיד הסוגריים בשורה 1?  7. עמ' 10- מה תפקיד המירכאות בשורה 4 מהסוף?  8. עמ' 11 - מה תפקיד המירכאות בשורה 5?  9. עמ' 11 - מה תפקיד המירכאות בשורה 5 מהסוף?  10. מה תפקיד הסוגריים בשורה 2 מהסוף? | 1. באיזו מילת קישור הייתם מחליפים את ו' החיבור במילה '**והוסיף**' (שורה 3 מהסוף) כדי להדגיש את הקשר הלוגי?     11. לאיזה צירוף הייתם מוסיפים מירכאות בקטע השלישי בעמ' 10 (שורות 9–11)?  12. כתבו איך סימני הפיסוק תורמים להבנת הטקסט? |
| **4**. **נביא**        ספר שמות  הסנה הבוער - פרק ג' פסוקים א-ו  קריעת ים סוף - פרק י"ד פסוקים ט"ו-כ"ב | במצפן זה נעסוק בלימוד על ניסים שונים מהתנ"ך וביכולת להסביר אותם באופן מדעי. נשאל את עצמנו האם ההסבר המדעי מוריד מגדולתו של הנס או אולי להפך - מעצים אותו.  בחרו באחד מהניסים וענו על השאלות:  א. קראו את הפסוקים הרלוונטים.  ב. עִרכו טבלה ותארו בה את הנס שבחרתם:  כיצד התרחש, היכן, עבור מי, ובעזרת מי.  הוסיפו בטבלה שורה המתארת מה לדעתכם מיוחד בנס. | קראו את **נספח 3** ליחידה 4 -  וענו על השאלות הבאות:   1. הסבירו בקצרה מה טענת הכותב? 2. מדוע לדעתכם היה חשוב לכותב לחקור את הנושא? 3. האם בעיניכם ההסבר המדעי שניתן  מוריד מערכו של הנס? |
| **5. היסטוריה**  **גלילאו גליליי**  עמ' 12 - 16 | 1.כתבו ת"ז לגלילאו גליליי: מולדת, שנות חייו, התמחותות המקצועית, כתביו.  2. ערכו טבלה ובה שתי עמודות: עמודה ימנית - תצפיות/ניסויים, עמודה שמאלית - תגליות. ורשמו בה שורה של הכותרות וארבע שורות על תגליותיו של גלילאו.  3. כיצד התייחסה הכנסייה לגלילאו ולתגליותיו? ציינו שלוש פעולות שננקטו כלפיו.  4. מה עשה האפיפיור בשנת 1992? כמה שנים עברו מאז משפטו של גלילאו? | 5. מה היחס בין תגליותיו של גלילאו לתגליותיו של קופירניקוס?  6.גלילאו אמר על פועלו של קופירניקוס: "ניצחון התבונה על החושים". למה התכוון גלילאו במילים אלו? הסבירו.  7.שערו כיצד פועלה של הכנסיה כלפי גלילאו השפיע על המאמינים הנוצרים?  8.מספרים שלפני מותו של גלילאו הוא חזר בו מהכחשתו ואמר "ואף על פי כן נוע תנוע" - מה הוא נאלץ להכחיש לפני כן? כיצד אתם מבינים את מילותיו אלו?  (היעזרו **בנספח 1 בלשון** של טבלת מילות הקישור)  9.קראו את התעודה ההיסטורית בעמ' 15 וענו על שאלות 1 ו 3 שמתחת לתעודה. בונוס - ענו גם על שאלה 4. |
| **6. לשון**  תיעוד מקורי - מאפייניו | 1. בכותרת בעמ' 12 - המילה 'מול' מעידה על תוכן הטקסט - למה היא רומזת? מה משמעות המילה 'מול' בכותרת זו? 2. בעמ' 15 מוצגת תעודה - מה הופך את הטקסט הזה לתעודה? הביאו דוגמה! 3. בתעודה - א. מה תפקיד מילת הקישור 'לפיכך' (שורה 1)? היעזרו **בנספח 1** ב. מה תפקיד מילות הקישור 'יתר על כן' (שורה 3 מהסוף)? | 1. בפסקה השנייה בתעודה - מה מכחיש  גלילאו בדבריו? ומה הוא מוסיף על ההכחשה? |
| **7. נביא**    **נס 1** -  נס עצירת השמש אצל יהושע - יהושע פרק י, פסוקים ה-כ  **נס 2** - נס הצפת הגרזן אצל אלישע הנביא. מלכים ב, פרק ו, פסוקים א-ז. | ביחידה זו תיפגשו בניסים נוספים מהתנ"ך ובדרכים השונות להסביר אותם.  עליכם לבחור באחד משני הניסים:  כִּתבו מהו הנס בו בחרתם לעסוק, פִּתחו את התנ"כים במקום המתאים, קִראו את הפסוקים, וענו על השאלות **בנספח 4 או 5** לפי הנס שבחרתם. | לאחר שעניתם על השאלות **בנספח 4 או 5** :   1. קראו את דברי הריב"ש שבסוף נספח 5. מדוע לדעתכם פירושיו של הרלב"ג שלמדתם עוררו התנגדות מצד חכמי ישראל? 2. ערכו השוואה בטבלה בין ההתנגדות לפירושי הרלב"ג  להתנגדות חכמי הכנסיה הנוצרית לתגליותיו של גלילאו לפי התבחינים הבאים:   -הגוף המתנגד  -סיבת ההתנגדות  -פעולות ההתנגדות  - תגובת גלילאו והרלב"ג |
| **8**. **היסטוריה**  **ניוטון, מדע וקדמה**  עמ' 16 - 18 | 1.כתבו ארבע עובדות על חייו של ניוטון עד היותו כבן עשרים, שעל פניו הקשו עליו לצמוח להיות מדען גדול.  מה אתם יכולים ללמוד מכך?  2. ניוטון גילה את כוח הכבידה. ציינו שתי תצפיות דרכן הסביר ניוטון כוח זה, והסבירו מהו כוח הכבידה.  3. כיצד מכונות תגליותיו של ניוטון? כיצד התייחסו לפועלו של ניוטון? באילו שני תארים זכה ניוטון? |  |
| **9. לשון** - **השוואה** | בעמ' 20 בספר מופיעה טבלה המשווה בין שלושת המדענים: קופרניקוס, גליליי, ניוטון.  הטבלה מופיעה גם **בנספח 6**.  מלאו אותה, ואחרי כן נערוך בעזרתה השוואה בנספח עצמו. (דף להגשה) |  |
| **10. לשון -**  **מטא לשון** -  א. מילות קישור כמסייעות בהבנת הטקסט. היעזרו **בנספח 1**  ב. אוצר מילים | בעמ' 18 מוצגת הגישה המדעית החדשה.  **א.** בשורה 3: "המדענים העזו להטיל ספק בידע הקיים… **אף ש**העריכו וכיבדו אותם".   1. באיזו מילת קישור אפשר להחליף את המילה המודגשת? מה הקשר הלוגי שמציינות שתי המילים? 2. נסחו מחדש את המשפט תוך מתן דגש למילת הקישור, ולתוכן שהיא נותנת למשפט. 3. בעמ' 18 פותח הקטע השני במילים "בעקבות הדפוס…" - מהו הקשר הלוגי שמציינת המילה "בעקבות"?   **ב**. בפסקה השנייה בעמ' 18 כתוב שהגישה המדעית החדשה התבססה על מדידה מדויקת. החוקרים העלו השערה ולאחר מדידה מדויקת הם קבעו האם השערתם **אומתה** או **הופרכה**.   1. מה משמעות המילים המודגשות? היעזרו בשורש שלהן או במילים מוכרות מאותו שורש. 2. פסקה 3 ו-4 פותחות בצירוף "בד בבד" - מה משמעותו? | 6. בעמ' 18 בפסקה האחרונה יש ביטויי זמן.  א. העתיקו 3 ביטויי זמן.  ב. מה תורמים ביטויי הזמן לקטע.  ג. באיזה סוג טקסט נוכל למצוא ביטויי זמן? |
| **11. נביא** | יחידה המסיימת את הנושא - צפייה בסרטון  צפו בסירטון שנעשה בעקבות סיפרו של הרב יהונתן זקס  וענו על השאלות:   1. מהו הציור השגוי המופיע בתחילת הסירטון 2. מה מבטא הציור? 3. מדוע הוא שגוי- בתשובתכם התייחסו לשני חלקי המוח ותפקידיו השונים.   היעזרו במשפט שנאמר ב1.40 של הסרט "המדע מסביר הדת מפרשת"  צפו עד דקה 3 ודלגו לדקה 5.50 -צפו עד הסוף.   1. צטטו את המשפט שאומר אלברט איינשטיין? שימו לב יש טעות בכתוביות בעברית בתרגום משפט זה. 2. לפי הנאמר בסוף הסרטון- למה אנחנו זקוקים גם למדע וגם לתורה. | <https://youtu.be/LltoUg_WL2k>  ליחצו על כתוביות בעיברית.  הרחבה למעוניינים:  יחסו של הרב קוק לתאוריית האבולוציה של דרווין.  <https://www.youtube.com/watch?v=fiU72lnpEk8>  רבנים רבים ראו בתורת האבולוציה סתירה לסיפורי בריאת העולם בספר בראשית.  צפו בסרטון הקצר של הרב אורי שרקי.   1. מה טען דרוין על יצירת החיים? 2. לפי הרב קוק האם זה יכול להתאים לסיפור בריאת העולם כפי שהוא מופיע בקבלה? הסבירו! |
| **12. לשון** -  **הבנת הנקרא**  ההסבר למילים לא מובנות נמצא בפסקה עצמה. | הנאורות - עמ' 21 - פסקה ראשונה   1. מצאו בפסקה משפט שיכול להגדיר את המילה "**נאורות**" או אדם "**נאור**". העתיקו אותו. 2. במה עסקו "הוגי הדעות", המכונים "פילוסופים"? 3. בפסקה האחרונה - הסבירו במילים שלכם את הביטוי המופיע בכותרת: "העז לדעת!" |  |
| **13.  היסטוריה -**  **הנאורות ורעיונותיה**  עמ' 21 - 24 | 1.'מחוללי הנאורות' -  א. מיהם? ציינו חמישה מאפיינים.  ב. באילו תחומים עסקו?  ג. באילו מדינות פעלו?  ד. כיצד הם פרסמו את דעותיהם? ציינו לפחות שלוש דרכים.  2.'רובינזון קרוזו'  א.כיצד באים לידי ביטוי רעיונות הנאורות בספר? הסבירו  והדגימו.  ב.התבוננו בתמונה בעמ' 24 וענו על שאלה מס' 1 שתחתיה. | 1.קראו את התעודה ההיסטורית בראש עמ' 22 וענו על ארבע השאלות שתחתיה. |
| **14. לשו**ן -  **מטא לשון -**  חלקי הדיבור | 1. חלקי הדיבור - ש"ע ופועל          נלמד איך להבחין בין ש"ע לפועל, נכתוב במחברת, ונתרגל **בנספח 7.** |  |
| **15. היסטוריה** -  **הנאורות והדת**  עמ' 25 - 26 | 1.השלימו: לדעתם של הוגי הדעות הכנסיה מחנכת את האדם ל \_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  אולם על האדם לסמוך על \_\_\_\_\_\_  ולא על \_\_\_\_\_\_\_\_\_\_\_\_\_\_\_\_\_\_\_\_  יש ביכולתו של האדם \_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  הם דוחים את הגישה הדתית לפיה  \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  3. מהי סובלנות דתית לדעת הוגי הדעות?  4.וולטר פעל להגנת אנשים שנפגעו מן הכנסיה. כתבו בפירוט את המקרה בו פעל וולטר להגנת ז'ן קלה. מה דעתכם על פועלו של וולטר? נמקו. | 1.באילו תחומי חיים נוספים נדרשת סובלנות? הביאו שתי דוגמאות.  2. קראו את התעודה ההיסטורית בעמ' 26 וענו:  א.מהי הביקורת שהעלה וולטר כנגד הדת? צטטו מילים שהשתמש בהן.  ב.לדעת וולטר אילו שאלות מעלה קיומו של הרוע בעולם? |

**נספחים**

**נספח 1 - לשון - קשרים לוגיים**

הקֶשֶר הלוגי הוא הקשר ההגיוני בין מילים, בין משפטים או בין קטעים.   
הקשרים הלוגיים עוזרים לנו להבין את הטקסט טוב יותר מצד אחד, והם למעשה מחברים ומדביקים את חלקי הטקסט לרצף משפטים מקושרים והגיוניים, מצד שני.

דוגמה: מה הקשר הלוגי בין שני המשפטים הבאים?   
 1. כאבו לי הרגליים.   
2. לא יצאתי לסיור.

נכון, קשר של סיבה ותוצאה. את הקשר אפשר לבטא בכמה דרכים.

1. מילות קישור לסיבה או לתוצאה: א. לא יצאתי לסיור **כי** כאבו לי הרגליים. (סיבה) ב. כאבו לי הרגליים, **ולכן** לא יצאת לסיור. (תוצאה)
2. מילים אחרות המעידות על הקשר הלוגי בין המשפטים.   
   א. כאבי הרגליים **גרמו** לי לא לצאת לטיול.   
   ב. **הסיבה** שלא יצאתי לטיול היא כאבי הרגליים.

זיהוי של הקשר הלוגי או כתיבת מילת קישור מתאימה מעידים על הבנת הטקסט.

שימו לב לטבלת מילות הקישור הבאה, מופיעות בה רק חלק ממילות הקישור, היעזרו בה כדי לזהות את מילות הקישור בטקסט שאתם קוראים.

|  |  |  |
| --- | --- | --- |
| **סוג הקשר** | **כאשר רוצים...** | **מילות הקישור** |
| **ניגוד** | לציין דעה מנוגדת, להסתייג | אך, אבל, אולם, ואילו, בניגוד ל, לעומת זאת,  אומנם… אך, מצד שני, אם כי,  לא...אלא,  לעומת ה, מחד גיסא...מאידך גיסא... |
| **ויתור** (בניגוד למצופה) | להתנגד לְדָבָר הגיוני | למרות זאת, אף על פי כן, על אף זאת, אף על פי ש, גם אִם, למרות הַ, חֵרֶף |
| **סיבה** | לנמק, לציין מהי סיבה | כי, מפני ש, כיוון ש, בגלל הַ, הודות ל, בזכות, לרגל הַ, עקב, בעקבות, מפאת |
| **תוצאה** | לציין מהי התוצאה | לכן, על כן, כתוצאה מכך, לפיכך, אם כן, משום כך, עקב כך, בעקבות זאת, הודות לכך, |
| **הוספה** | להוסיף (סיבה, דוגמה, תוצאה וכד') | ו, וכן, גם, אף, כמו כן, נוסף לכך, זאת ועוד,  יתר על כן, אפילו |
| **תכלית** | לציין מה המטרה | כדי ש, לשם כך, במטרה ל,  למען, לכבוד, בשביל |

**נספח 2 - לשון - תפקידם של סימני הפיסוק**

**א.**   **המירכאות**

1.   **לציין שם של** מקום, ספר, תוכנית וכד'.

2.   **ציטוט** – א. מובאה ממקור מסוים, למשל: משיר או מפסוק בתנ"ך.

ב.  דיבור ישיר.

3.   **מטפורה** (בהַשְאָלָה) – העברה מתחום אחד לתחום אחר.

4.   **ההיפך** מהכתוב כדי להצחיק או כדי ללגלג.

5.   **סלנג**.

**ב. הנקודתיים**

6.   הנקודתיים נכתבות **לפני פירוט** (אחרי ביטוי מכליל).

7.   הנקודתיים נכתבות **לפני ציטוט**.

**ג.**     **הסוגרים**

הסוגריים ייכתבו כדי לציין תוספת לנאמר שאיננה חלק מתוכן המשפט.

התפקידים העיקריים של הסוגריים:

1.   **הערה אישית** של הכותב, הבעת דעה, הערת אגב.

דוגמה: ראש הממשלה (הגיע הזמן שילך לביתו) השיג ארבעה מיליון חיסונים.

2.   **הסבר**, פירוש, תרגום של מילה לא מובנת או ביטוי חדש.

דוגמה: השנה היא שנה מעוברת (הוספת חודש אדר ב).

3.   **מראה מקום** של מובאה או של מקור מסוים.

דוגמה: "במקום שבעלי תשובה עומדים צדיקים גמורים אינם עומדים" (ברכות ל"ד)

4.   **הפניה** לקריאת מקור נוסף, או לכתובת של מקום.

דוגמה: במוזיאון נחום גוטמן (רח' רוקח 21, ת"א) תראו מיצירותיו של נחום גוטמן.

5.   **פירוט**. דוגמה: הסמל האולימפי מייצג את חמש היבשות (אסיה, אפריקה, אירופה, אמריקה ואוסטרליה).

6.   **ועוד**… (הפעילו שיקול דעת)

**נספח 3 - נביא - יחידה 4 - הרחבה**

**קריעת ים סוף - צבי עצמון 'גלילאו צעיר'**

מסוּפּר כי בעקבות מכת בכורות הסכים פרעה לשחרר את בני ישראל, והם יצאו ממצרים. אבל כעבור זמן קצר התחרט ושלח לרדוף אחריהם: "וַיֵּהָפֵךְ לְבַב פַּרְעֹה וַעֲבָדָיו אֶל-הָעָם וַיֹּאמְרוּ מַה-זֹּאת עָשִׂינוּ כִּי-שִׁלַּחְנוּ אֶת יִשְׂרָאֵל מֵעָבְדֵנוּ(....) וַיִּרְדְּפוּ מִצְרַיִם אַחֲרֵיהֶם וַיַּשִּׂיגוּ אוֹתָם חֹנִים עַל-הַיָּם כָּל-סוּס רֶכֶב פַּרְעֹה וּפָרָשָׁיו וְחֵילוֹ" (שמות פרק יד, פסוקים ה, ט). בני ישראל נלכדו בין המים ובין הרודפים המצרים. ואז, לפי הכתוב, נקרע הים ובני ישראל עברו: "בְּרוּחַ קָדִים עַזָּה כָּל-הַלַּיְלָה וַיָּשֶׂם אֶת-הַיָּם לֶחָרָבָה וַיִּבָּקְעוּ הַמָּיִם. וַיָּבֹאוּ בְנֵי-יִשְׂרָאֵל בְּתוֹךְ הַיָּם בַּיַּבָּשָׁה" (שמות פרק יד, פסוקים כא-כב).

האם המדע יכול להסביר את קְריעת הים? ייתכן שהייתה זו תופעה קיצוֹנית של שֵפל. שפל הוא נְסיגַת הים מהחוף בהשפעת כּוֹחות הכְּבידה של השמש והירח. יש זמנים שהתופעה ניכֶּרת בהם יותר: בתחילת חודש עִברי ובסוֹפו, כשהשמש והירח נמצאים באותו כיוון, וגם באמצעוֹ של חודש עברי, כשהירח מלא - אז השמש והירח מנוּגדים זה לזה בעמדתם ביחס לכדור הארץ. ואולי היה זה צוּנָמי – כשהים נָסוג לזמן קצר ואז חוזר בגל עצום.

יש חוקרים שטוענים כי לא היה זה שפל קיצוני או צונמי, אלא רוח עזה. רוח חזקה וממוּשֶכת יכולה לדחוף כמויות גדולות של מים. חוקרים תיעדו תופעות כאלה, ובהן מקרה במאה ה-19 שהתרחש בדֶלתָא של הנילוס במצרים: בעקבות רוח חזקה נדחפו המים עד שהתגלתה הקַרקעית.

חוקרים מהמרכז האמריקני למחקר אטמוֹספֵרי טוענים כי במקום מסוים לאורך מסלולם המשוער של בני ישראל, רוח מזרחית חזקה ("רוח קדים עזה") – במהירות של מאה קילומטר לשעה, שנושבת לילה שלם כמתואר בספר שמות – יכולה לדחוף את המים, מקצתם לנהר העובר באזור, ומקצתם לים, עד שמתאפשר מַעבר. כשפסקה הרוח חזרו המים וכיסו את הקרקעית. "וַיָּשָׁב הַיָּם לִפְנוֹת בֹּקֶר לְאֵיתָנוֹ (...) וַיָּשֻׁבוּ הַמַּיִם וַיְכַסּוּ" (שמות פרק יד, פסוקים כז-כח). המחקר מוכיח לא שקריעת ים סוף אכן התרחשה, אלא שהיא יכלה להתרחש כתופעה טבעית.

**נספח 4 - נביא יחידה 7 - נס מספר 1**

**רקע:** יהושע וישראל כובשים את ארץ ישראל מיד עמי כנען. לאחר כיבוש הערים הראשונות (יריחו והעי) כורתים איתם ברית בעורמה הגבעונים ולכן ישראל משאירים אותם לגור בעריהם. 5 מלכים חזקים - מלכי הדרום מחליטים לנקום בגבעונים על שכרתו ברית עם ישראל ולא נלחמו בם. הגבעונים זועקים לעזרת ישראל ויהושע עם הצבא יוצאים לעזרתם הולכים כל הלילה ונלחמים עם שחר בצבא חמשת המלכים. המלחמה צפויה להיות קשה וארוכה. במהלך המלחמה מתרחש נס "שמש בגבעון דום".

**רלב"ג-** אז ידבר יהושע לה'

א. בזאת הפרשה יש ספקות רבים ראוי לעיין בהם:

      1. האחד הוא, שאם היה שהשמש עמד ובטל מהתנועה הנראית לנו, הנה היה זה המופת יותר נפלא לאין שיעור מהמופתים שנעשו על ידי משה... ואם היה הענין כן, הנה זה סותר מה שאמרה התורה "שלא קם נביא עוד בישראל כמשה לכל האותות והמופתים אשר עשה משה לעיני כל ישראל"

    2. עם שאם היה העניין כן (שהשמש נעצרה), היה ראוי שלא תשתוק התורה מלספר זה המופת הנפלא, כי אנחנו נראה מכוונת התורה לפרסם ענין המופתים והנפלאות, כי זה ממה שיבוא להאמין בשם יתברך. כמו שנזכר בתורה בענין המופתים שנעשו לפרעה, אמר: ולמען תספר באזני בנך וגו' וידעתם כי אני ה'"

3. ועוד כי כבר יראה מפשטי אלו הדברים שלא נתבטל השמש מהתנועה ולא הירח, וזה יתבאר מפנים. מהם (למשל..) - מה שאמר "ולא אץ לבוא" רצה לומר שלא מהר לבוא, וזה לא ישלול ממנו התנועה, אבל ישלול ממנו מהירות התנועה, והמאמר שזה דרכו יחייב לו התנועה, בכמו אלו המאמרים השלמים אשר ידובר בהם בדברים מדרך מה הוא.

ב. ואם ירצה אחד על כל פנים שיהיו אלו המופתים בשנוי סדר תנועת השמש, לא אקפיד עליו בזה, ומי יתן וכל טועה לא יטעה יותר מזה השעור, כי זה מגדיל לפי מחשבתו עוצם השם יתברך ויכולתו...

ג. ואחר שנתיישב זה, הנה נשוב לבאר דברי זאת הפרשה, ואומר שמאמר יהושע היה, שטרם שיסור השמש מהיות על גבעון, והירח מהיות על עמק אילון, תשלם נקמת גוי אויביו... וזה היה ענין נפלא כי לא די שייעד (שביקש) שינקמו ישראל מהקמים עליהם, אבל יעד (ביקש) עם זה שזאת הנקמה תשלם בזמן קצר כזה, ולזה אמר: "ולא היה כיום ההוא לפניו ואחריו לשמוע ה' בקול איש כי ה' נלחם בישראל" ולזה היו יכולים להשלים הנקמה בזה הזמן הקצר, כי יד השם יתברך לא תקצר.

 שאלות:  נס עמידת השמש בשמיים מעורר שאלות רבות.

1. חלק א - הסבירו בכתב שניים מתוך שלושת הספקות שמביא הרלב"ג
2. חלק ב- מה יחסו של הרלב"ג למי שלמרות הספקות מאמין שאכן השמש נעצרה ומדוע?
3. חלק ג - הדגישו 5-6 מילים (לא יותר) בהן מבאר הרלב"ג את הנס.
4. חלק ג - הסבירו במילים שלכם מה היה לדעתו הנס.
5. חלק ג - מאיזו מילה בפסוק מוכיח הרלב"ג שהנס היה קשור למלחמה עצמה ולא לעצירת השמש.

**נספח 5 - נביא - יחידה 7 -  נס מספר 2**

**רקע:** בשנה שעברה למדנו בשיעורי נביא שאליהו ממנה את אלישע למחליפו. אלישע נעזר בניסים רבים לאנשים פרטיים וגם לכלל ישראל. כאן אנו עוסקים בנס פרטי שעושה אלישע כדי לסייע לאחד מתלמידיו (בני הנביאים) להחזיר לחברו את הגרזן ששאל ממנו.  כעת נפגוש שתי צורות שונות להבין את הנס שארע בירדן.

**גישת הרלב"ג - ויקצב עץ וישלך שמה ויצף הברזל -**

א. רצה לומר, שכבר חתך ותקנו במדה שיוכל להכנס בנקב הברזל, ויהיה לו כמו יד. והנה היה המופת הזה, שכאשר השליכו שמה נכנס בנקב הברזל, ונתקיים בו הברזל.

ב. ולפי שכבר הושרש בדבר המופתים.. שלא יתחדש בהם דבר חדש, כאילו תאמר, עליית הברזל למעלה במים והוא ברזל, או רדת העץ למטה במים, והוא עץ בלתי ראוי שיצלול במים,

ג. והנה הרצון באמרו: **וישלך שמה,** שכבר השליך שם העץ בכוח, כדי שירד מפני זאת התנועה ההכרחית. והנה היה העץ בשיעור שהיה יכול לנצח קלותו כבדות הברזל ויציפהו עמו על המים, ולזה הוצרך שיהיה העץ גדול, ולא הספיק לו גודל יד הברזל להשליכו שם, וחתך מפני זה עץ גדול, אך המופת היה כמו שזכרנו, היותו נכנס בנקב הברזל בהשליכו אותו במים.

**גישת ר' יצחק אברבנאל**

א. והנה התאמץ ה"ר לוי בן גרשום לבקש דרכים אפשר שיעשה בהם הנס ההוא ולא יהיה זרות גדול בחוק הטבע, באמרו שהיה העץ שהפיל אל המים גדול מאד, ונכנס בנקב הברזל וצף העץ למעלה לקלותו ובא הברזל ודבק בו להיות הברזל קטן מאד מהעץ ההוא, ואלה דברי רוח הם.

ב. ואם היה הנס כדברי המפרשים ושצף הברזל עם העץ שנדבק בו, היה ראוי שיאמר ויצף העץ והברזל, והנה לא זכר דבר מהעץ, וזה ממה שיורה שאין הדבר כמו שחשבו,

ג. כי אם שהנביא כאשר הראהו המקום אשר נפל שם הברזל לקח בידו עץ קטן והשליכו שמה באותו מקום קצוב ומוגבל, וזהו ויקצב עץ וישליכו שמה, כאלו שלח אותו העץ לקרא את הברזל שיבא לפניו, ומיד ויצף הברזל, כי כאשר ירד שמה העץ עלה הברזל כמאמר הנביא, אם כן לא נכנס העץ בברזל וכאלו באותה השלכה מהעץ קרא לברזל שיצף, וכן היה שהעץ שהיה קל צלל במים בהפך טבעו והברזל שהיה כבד יצף למעלה, להורות כי כפי היכולת האלקי יהיו הדברים.

שאלות -רלב"ג:

1. ראש הגרזן העשוי מברזל שוקע במי נהר הירדן לפי פשט הפסוקים שקראתם- תארו את הנס שקרה.
2. הסבירו את הנס לפי הרלב"ג  בסעיף א ובשורה התחתונה.
3. הדגישו בסעיף ב' את השורה בה מסביר מה דעתו על הניסים המתרחשים בעולם.
4. לפי סעיף ג'  - מהו התנאי החשוב בעשה אלישע כדי שהנס יצליח לקרות

שאלות אברבנאל:

1. הדגש בדבריו בסעיף א-  6 מילים בהן הוא אומר שהרלב"ג ניסה להסביר את הנס בתורה טיבעית.
2. צטט מסעיף א 3 מילים המבטאות מה חושב אברבנאל על פירושו של הרלב"ג.
3. לפי סעיף ג- מה היה גודל העץ שזרק אלישע? הסבר כיצד אברבנאל מסביר את הנס שקרה.

**הרחבה:**


1. נסו לבצע ולתעד (בצילום) ניסוי שמדמה את הנס כפי שפירש אותו הרלב"ג. אין צורך לעשות שימוש בגרזן אמיתי אלא בכלי אחר שידמה אותו.
2. ר' יצחק בר ששת (**הריב"ש**) - חי בספרד דור אחד אחרי הרלב"ג.

"והחכם רבי לוי ז"ל גם הוא היה חכם גדול בתלמוד ועשה פירוש נאה לתורה ולספרי הנביאים ... גם הוא היטו את לבבו אותן החכמות הרבה מדרך האמת, והפך דעת הרמב"ם ז"ל בקצת עניינים כגון בעמידת השמש ליהושע ... כתב דברים שאסור לשומעם …" (שו"ת הריב"ש סימן מה)

**נספח 6 - לשון - השוואה**

השלימו את הטבלה בעזרת הידע שרכשתם עד כה. תוכלו לדפדף בספר.

1. כתבו משפט מתאר, המציג נתון אחד מהטבלה.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. כתבו משפט המשווה בין **קופרניקוס** ל**גליליי**:   
   דומה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   שונה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. כעת נכתוב פסקת השוואה בעזרת הטבלה. הפסקה תעסוק רק ב**קופרניקוס** וב**גליליי. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**     נספח 7 - לשון - חלקי הדיבור**

לאחר  שלמדנו כיצד לזהות שם עצם ופועל, נתַרגל בעזרת הטקסט בעמ' 23 בספר היסטוריה.  

**על קפה ובתי קפה**

השם "קפה" כנראה **נגזר** משמו של חבל קפה (kaffa) שבדרום מערב אתיופיה, שם גדל צֶמַח הקפה פרא. משם עבר הקפה לתימן וממנה **הופץ** בקרב תושבי חצי האי ערב. מֵערב התפשט מנהג **שתיית** הקפה בכל ארצות האסלאם, **והכנתו** הייתה לטקס חברתי. יש טוענים כי הערבים **אימצו** את שתיית הקפה כי על פי חוקי האסלאם **נאסר** עליהם לשתות יין. סוחרים **ונוסעים** הביאו את הקפה לאירופה; בית הקפה הראשון **נוסד** בקונסטנטינופול (1550), ובמהלך המאה ה–16 נפתחו בתי קפה גם ברומא ובוונציה.  
**מסַפּרים** כי בווינה הוקם בית קפה בזכות כ–500 שקי קפה שהשאירו בקרבתה הצבאות העות'מאניים שניסו לכובשה (‏1683). בתי קפה **פרחו** גם בערים נוספות באירופה: פריס, לונדון, ברלין, המבורג ועוד.  **הישיבה** בבתי קפה תרמה **לפיתוח** סגנון חיים חדש. היא נעשתה מפגש חברתי, שבו אנשים קראו חדשות ודנו בהם, **שיחקו** שחמט או קלפים ועישנו. בתי הקפה במאה ה–18 היו מקומות מפגש ל**סופרים**, לאומנים ולהוגי דעות. כאן הם הציגו את **יצירותיהם**, האזינו לדברי **המבקרים** והתווכחו בנושאי מדינה וחברה. במשך הזמן נערכו בבתי הקפה גם מופעי אמנות: קונצרטים, הופעות זמרים ועוד. את הקפה המר שנהגו לשתות במזרח **גיוונו** באירופה באמצעות תוספת של חלב, קצפת או גלידה.

**משימה:** מיינו את המילים המודגשות בקו ל-2 קבוצות: שם עצם או פועל, לפי המאפיינים.

|  |  |  |
| --- | --- | --- |
|  | **שם עצם (ש"ע)** (הוסיפו שייכות או פרקו את המילה) | **פועל** (הוסיפו מי ביצע את הפעולה וזמן)  שימו לב, אם הכוונה לאנשים - צורת הפועל משמשת במשפט כשם עצם. |
| דוגמה: | שמו (1) – השם שלו | גדל (1)– הוא בזמן עבר.  {מי גדל? צמח הקפה. מתי? אתמול} |
|  |  |  |
|  |  |  |
|  |  |  |
|  |  |  |
|  |  |  |

שאלה: קראו את הטקסט, וכתבו במחברת מה ההבדל בין בתי הקפה במאה ה-16 לבין   
בתי הקפה של היום?

**נספח 8 - מחוון**

מחוון - מצפן 1 - אמונה ומדע

|  |  |
| --- | --- |
| **תבחינים להערכה** | **אחוז מהציון** |
| 1. עבודת צוות | 15% |
| 1. עבודה במחברת - ניסוח התשובה | 10% |
| 1. עבודה במחברת - תוכן התשובות | 10% |
| 1. ניצול זמן השיעור לעבודה | 20% |
| 1. מבחן בלשון | 20% |
| 1. מטלת סיכום | 25% |